Rune Velta

Rune Velta nekadašnji je norveški skijaš-skakač i sadašnji trener. Porijeklom je iz Bærums Verka, a skakao je za klub Lommedalens IL.Veltin profil  na FIS-u. Bio je svjetski prvak na maloj skakaonici 2015.

 Karijera 
U Svjetskom kupu debitirao je u martu 2010. na legendarnom  Holmenkollenu u Oslu, završivši na 43. mjestu. Sedmicu prije toga, na istoj skakaonici, ostvario je svoje najbolje rezultate u Kontinentalnom kupu, osvojivši šesto i peto mjesto. Prve bodove osvojio je u decembru 2010. u Lillehammeru, kad je bio 17, a odmah sljedećeg dana popravio je rezultat završivši na desetom mjestu.

Dana 25. februara 2012. postigao je najveći uspjeh u dosadašnjoj karijeri osvojivši srebrnu medalju na SP u ski-letovima na domaćem terenu u Vikersundu. Ispred njega je bio Robert Kranjec, a iza njega Martin Koch. Na istom prvenstvu skakao je i u ekipnom takmičenju, ali je Norveška na kraju zauzela četvrto mjesto.

Dana 24. marta 2013. ostvario je najbolji rezultat u Svjetskom kupu u karijeri, osvojivši drugo mjesto na posljednjem takmičenju sezone na Letalnici u Planici. Uz to, ima i jedno treće mjesto iz poljske Wisłe, također u sezoni 2012/13.

Na Svjetskom prvenstvu 2015. u švedskom Falunu ostvario je uspjeh karijere osvojivši zlatnu medalju na maloj skakaonici iako nije bio u užem krugu favorita za pobjedu. Na istom prvenstvu, odmah sljedećeg dana, došao je i do ekipne srebrne medalje u mješovitim skokovima. Četiri dana kasnije upotpunio je komplet medalja osvojivši bronzu na velikoj skakaonici. Tome je dodao još jednu zlatnu medalju u ekipnim skokovima na velikoj skakaonici, osvojivši tako medalje u sva četiri skakačka takmičenja na ovom prvenstvu.

Nakon ovih uspjeha uslijedio je nagli pad u formi. Ne mogavši se vratiti u takmičarsku formu, 1. augusta 2016. objavio je završetak karijere. U maju 2023. naslijedio je Ronnyja Hornschuha na mjestu glavnog trenera švicarske reprezentacije.

 Rezultati u Svjetskom kupu 
 Postolja 
 Br. Datum Mjesto Skakaonica K-tačka HS 1. skok 2. skok  Bodovi Plasman Pobjednik1.9. 1. 2013. WisłaMalinkaK-120HS 134127 m126 m251,03.Anders Bardal2.24. 3. 2013. PlanicaLetalnicaK-185HS 215207,5 m217,5 m423,72.Jurij Tepeš3.1. 2. 2015. WillingenMühlenkopfK-130HS 145145 m143 m269,32.Severin Freund4.12. 3. 2015. TrondheimGranåsenK-124HS 140134 m141,5 m247,23.Severin Freund5.14. 3. 2015. OsloHolmenkollenK-120HS 134128,5 m135,5 m265,33.Severin Freund6.22. 3. 2015. PlanicaLetalnicaK-200HS 225230,5 m226,5 m418,23.Jurij Tepeš

 Ukupni poredak 
SezonaPlasman2009/2010.bez plasmana2010/2011.36.2011/2012.17.2012/2013.23.2013/2014.30.2014/2015.8.

 Novogodišnja turneja 
 Sezona Plasman2010/2011.56.2011/2012.11.2012/2013.12.2013/2014.38.2014/2015.18.

 Svj. kup u letovima 
 Sezona Plasman2010/2011.31.2011/2012.14.2012/2013.14.2013/2014.18.2014/2015.5.

 Reference 

 Vanjski linkovi 
 Veltin profil na FIS-u 

Kategorija:Rođeni 1989.
Kategorija:Živi ljudi
Kategorija:Biografije, Bærum
Kategorija:Norveški skijaši-skakači
Kategorija:Norveški olimpijci u skijaškim skokovima
Kategorija:Skijaši-skakači na Zimskim olimpijskim igrama 2014.